《赠魏国宪穆公主挽歌词二首》
唐代·权德舆

汉制荣车服，周诗美肃雍。礼尊同姓主，恩锡大名封。

外馆留图史，阴堂闭德容。睿词悲薤露，千古仰芳踪。

秦楼晓月残，卤簿列材官。红绶兰桂歇，粉田风露寒。

凝笳悲驷马，清镜掩孤鸾。愍册徽音在，都人雪涕看。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。